Forslag til afgørelse fra generaladvokat Alber fremsat den 4. marts 1999. - Kommissionen for De Europæiske Fællesskaber mod Kongeriget Belgien. - Traktatbrudssøgsmål - EF-traktatens artikel 6 og 52 (efter ændring nu artikel 12 EF og 43 EF) - Luftfart - Registrering af luftfartøjer. - Sag C-203/98.



Samling af Afgørelser 1999 side I-04899



Generaladvokatens forslag til afgørelse

A - Faktiske omstaendigheder

1 Under den foreliggende sag har Kommissionen foreholdt Kongeriget Belgien, at det har tilsidesat sine forpligtelser efter EF-traktatens artikel 6 og 52 ved at kraeve, at erhvervsdrivende fra andre af Faellesskabets medlemsstater har haft bopael eller vaeret etableret i Belgien i mindst et aar for at kunne faa registreret et luftfartoej.

2 Kravet om bopael eller etablering fremgaar af artikel 3, stk. 3, andet afsnit, litra c) og d), i kongelig anordning af 15. marts 1954 om luftfart.

3 Ved skrivelse af 31. oktober 1995 henledte Kommissionen foerst Belgiens opmaerksomhed paa, at der efter dens opfattelse bestod et problem med hensyn til foreneligheden af den naevnte bestemmelse med EF-traktatens artikel 6, 52 og 59. I sit svar paa denne skrivelse henviste Belgien til et udkast til anordning om aendring af de gaeldende bestemmelser.

4 Da Kommissionen ikke efterfoelgende modtog nogen oplysninger om, at de omhandlede belgiske bestemmelser var blevet aendret, afgav den en begrundet udtalelse ved skrivelse af 19. juni 1997 og opfordrede Kongeriget Belgien til at efterkomme denne inden for en frist paa to maaneder, efter at den havde modtaget meddelelse derom.

5 I sin svarskrivelse af 28. juli 1997 bekraeftede Belgien Kommissionens betaenkeligheder med hensyn til, om de belgiske bestemmelser var forenelige med Faellesskabets retsforskrifter. Paa trods heraf gaelder bopaels- og etableringskravet stadig.

6 Kommissionen anlagde derpaa sag den 28. maj 1998, hvorunder den har nedlagt paastand om, at

1) det fastslaas, at Belgien har tilsidesat sine forpligtelser efter EF-traktatens artikel 6 og 52 ved at kraeve, at erhvervsdrivende inden for EF har haft bopael eller vaeret etableret i Belgien i et aar for at kunne faa registreret luftfartoejer i henhold til artikel 3, stk. 3, andet afsnit, litra c) og d), i kongelig anordning af 15. marts 1954 om luftfart

2) Kongeriget Belgien tilpligtes at betale sagens omkostninger.

7 I replikken har Kommissionen frafaldet sit anbringende om tilsidesaettelsen af EF-traktatens artikel 59.

8 Belgien har ganske vist ikke udtrykkeligt nedlagt nogen paastande i svarskriftet, men dog anfoert, at de omhandlede bestemmelser om registrering af luftfartoejer vil blive aendret paa foranledning af de betaenkeligheder, som Kommissionen har givet udtryk for. Herefter vil de paagaeldende belgiske lovbestemmelser opfylde forpligtelserne efter traktatens artikel 6 og 52.

9 Ifoelge det af Belgien angivne har de kompetente myndigheder modtaget instruks om, at de ikke maa anvende de omtvistede bestemmelser paa fysiske og juridiske personer fra de oevrige medlemsstater, indtil de nye bestemmelser er traadt i kraft. Endelig anfoeres der at vaere blevet fulgt en administrativ praksis siden 1996, som sikrer ligebehandling af belgiske statsborgere og statsborgere fra andre medlemsstater.

B - Stillingtagen

10 Der foreligger i denne sag en tilsidesaettelse af EF-traktatens artikel 6 og 52, da statsborgere fra andre medlemsstater er afskaaret fra at faa registreret et fly, hvis ikke de har haft bopael eller vaeret etableret i Belgien i mindst et aar. Der foreligger derfor en forskelsbehandling paa grundlag af nationalitet. Belgien bestrider ikke udtrykkeligt, at dette medfoerer en tilsidesaettelse af EF-traktatens artikel 6 og 52.

11 Hvad angaar Belgiens anbringende om, at det siden 1996 har vaeret administrativ praksis ikke at anvende bestemmelserne i den kongelige anordning af 15. marts 1954, maa det fastslaas, at denne omstaendighed ikke efter Domstolens praksis kan retfaerdiggoere et traktatbrud (1).

12 Heller ikke det udkast til en lovaendring, som den sagsoegte medlemsstat henviser til, kan aendre ved denne konklusion.

Sagens omkostninger

13 I henhold til procesreglementets artikel 69, stk. 2, boer Kongeriget Belgien i overensstemmelse med paastanden paalaegges sagens omkostninger.

C - Forslag til afgoerelse

14 Paa grundlag af de foranstaaende betragtninger skal jeg foreslaa Domstolen

1) at fastslaa, at Belgien har tilsidesat sine forpligtelser efter EF-traktatens artikel 6 og 52 ved i medfoer af artikel 3, stk. 3, andet afsnit, litra c) og d), i kongelig anordning af 15. marts 1954 om luftfart at kraeve, at erhvervsdrivende inden for EF har haft bopael eller vaeret etableret i Belgien i et aar for at kunne faa registreret luftfartoejer

2) at Kongeriget Belgien tilpligtes at betale sagens omkostninger.

(1) - Dom af 7.3.1996, sag C-334/94, Kommissionen mod Frankrig, Sml. I, s. 1307, praemis 30 (som indeholder henvisninger til andre domme).